ai4bharat/Pralekha huggingface dataset:
గిరిజన వ్యవహారాల మంత్రిత్వ శాఖ
అంతర్జాతీయ యోగా దినోత్సవం సందర్భంగా న్యూయార్క్ టైం స్క్వేర్ వద్ద గిరిజన ఉత్పత్తుల ప్రదర్శన
అంతర్జాతీయ యోగా దినోత్సవం సందర్భంగా అమెరికాలోని కాన్సులేట్ జనరల్ అఫ్ ఇండియా న్యూయార్క్ టైం స్క్వేర్ వద్ద యోగా, సమగ్ర ఆరోగ్యం, ఆయర్వేదం, ఆరోగ్య సంరక్షణపై రోజంతా ప్రత్యేక కార్యక్రమాలను నిర్వహించింది. న్యూయార్క్ లో ప్రధాన ఆకర్షణగా ఉండే టైం స్క్వేర్ వద్ద జరిగిన ఈ కార్యక్రమానికి 3000 మందికి పైగా ప్రజలు హాజరయ్యారు.
ఈ సందర్భంగా గిరిజన ఉత్పత్తులపై ఏర్పాటు చేసిన ప్రదర్శన ప్రత్యేక ఆకర్షణగా నిలిచింది. రోగనిరోధక శక్తిని పెంచే సహజసిద్ధ గిరిజన ఉత్పత్తులను, ఆయుర్వేద ఉత్పత్తులను ఈ ప్రదర్శనలో ఉంచారు. ట్రైబ్స్ ఇండియా నెలకొల్పిన ఈ ప్రదర్శన ప్రజలను విశేషంగా ఆకర్షించింది. ఆర్గానిక్ ఉత్పత్తులతో సహా, రోగనిరోధకశక్తిని పెంచే తృణ ధాన్యాలు,బియ్యం,తేనె,చావన్ప్రాశ్, ఉసిరి, అశ్వగంధ,మూలికా టీ, కాఫీ మరియు యోగా చేయడానికి అవసరమైన పరికరాలు, సబ్బులు, కొవొత్తులు సేంద్రీయ వ్యవసాయ ఉత్పత్తులను దీనిలో ప్రజలకు పరిచయం చేశారు. ప్రదర్శనను తిలకించిన ప్రజలు భారతీయ గిరిజన తెగలు, వారు ఉత్పత్తి చేస్తున్న వివరాలను తెలుసుకోవడానికి ఉత్సాహం చూపారు.
గిరిజన ఉత్పత్తులను మరింత ఎక్కువగా జాతీయ, అంతర్జాతీయ మార్కెట్లలో ప్రవేశపెట్టి గిరిజన పారిశ్రామికవేత్తలను ప్రోత్సహించాలన్న లక్ష్యంతో ట్రిఫెడ్ న్యూయార్క్ లోని భారత రాయబార కార్యాలయంతో కలసి అమెరికాలో గిరిజన ఉత్పత్తులకు ప్రాచుర్యం కల్పించడానికి ఈ కార్యక్రమాన్ని ఏర్పాటు చేసింది. తొలి ప్రయత్నం విజయం సాధించడంతో మరికొన్ని ప్రాంతాల్లో ఇటువంటి ప్రదర్శనలను ఏర్పాటు చేయాలన్న ప్రతిపాదనను పరిశీలిస్తున్నారు. దీనివల్ల గిరిజన ఉత్పత్తులకు మరింత ఆదరణ లభిస్తుందని అంటున్నారు.
న్యూయార్క్అమెరికా రాయబార కార్యాలయం ఇచ్చే బహుమతుల జాబితాలో గిరిజన ఉత్పత్తులను చేర్చడం, అమెరికాకి చెందిన సాంస్కృతిక, ఆవిష్కరణల కేంద్రాలతో కలసి ట్రిఫిడ్ పనిచేయడం, తూర్పు పశ్చిమ ప్రాంతాల మధ్య సమన్వయం సాధించడంలాంటి అంశాలు పరిశీలనలో ఉన్నాయి.
ప్రధాన మంత్రి కార్యాలయం
బెల్ గ్రేడ్ లో జరిగిన రెస్ లింగ్ చాంపియన్ శిప్స్ లో పతకాల ను గెలిచినందుకుశివాని, అంజు, దివ్య, రాధిక మరియునిశ లకు అభినందన లు తెలిపిన ప్రధాన మంత్రి
బెల్ గ్రేడ్ లో జరిగిన రెస్ లింగ్ చాంపియన్ శిప్స్ లో పతకాల ను గెలిచినందుకు శివాని ని, అంజు ను, దివ్య ను, రాధిక ను మరియు నిశ ను ప్రధాన మంత్రి శ్రీ నరేంద్ర మోదీ అభినందించారు.
ప్రధాన మంత్రి ఒక ట్వీట్ లో -
‘‘బెల్ గ్రేడ్ లో జరిగిన రెస్ లింగ్ చాంపియన్ శిప్స్ లో పతకాల ను గెలిచిన శివాని కి, అంజు కు, దివ్య కు, రాధిక కు, ఇంకా నిశ కు అభినందన లు. వారి ఆట తీరు విశిష్టమైనటువంటిది. అది రెస్ లింగ్ భారతదేశం అంతటా మరింత గా ప్రజాదరణ కు నోచుకోవడానికి తోడ్పడుతుంది’’ అని పేర్కొన్నారు.
ప్రధాన మంత్రి కార్యాలయం
నీటిమీద తేలియాడే ఆర్థిక అక్షరాస్యత సంబంధి ప్రథమ శిబిరాన్ని భారతదేశం లోని డల్ సరస్సులో నిర్వహించినందుకు గాను ఐపిపిబి ని ప్రశంసించిన ప్రధాన మంత్రి
‘నివేశక్ దీదీ’ కార్యక్రమం లో భాగం గా ‘నీటి మీద తేలియాడే ఆర్థిక అక్షరాస్యత సంబంధి ఒకటో శిబిరాన్ని’ భారతదేశం లో గల జమ్ము మరియు కశ్మీర్ లోని శ్రీనగర్ లో నెలకొన్న డల్ సరస్సు లో నిర్వహించినందుకు ఇండియా పోస్ట్ పేమెంట్స్ బ్యాంక్  ని ప్రధాన మంత్రి శ్రీ నరేంద్ర మోదీ మెచ్చుకొన్నారు.
ఇండియా పోస్ట్ పేమెంట్స్ బ్యాంక్ చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘అద్భుతమైనటువంటి కార్యక్రమం.. ఇది మహిళ ల యొక్క సశక్తీకరణ ను మరింత గా బలపరుస్తుంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
సిజేరియన్ ప్రసవాల మార్గదర్శకాలు
ప్రపంచ ఆరోగ్య సంస్థ 2018 నాటి నివేదిక ప్రకారం, దేశంలో సిజేరియన్ ప్రసవాలు 17.2 శాతంగా ఉన్నాయి. అభివృద్ధి చెందిన లాటిన్ అమెరికా, కరీబియన్ దేశాలు , ఉత్తర అమెరికా , ఓషియానియా , యూరప్ , ఆసియా  కంటే భారత్లోనే సిజేరియన్ ప్రసవాలు తక్కువ.
ఉత్తరప్రదేశ్లోని బారాబంకీ సహా, గత మూడేళ్లతోపాటు ప్రస్తుత సంవత్సరంలో జరిగిన సిజేరియన్ ప్రసవాల వివరాలు రాష్ట్రాలవారీగా:
పది శాతాన్ని మించిన సిజేరియన్ ప్రసవ శాతాలు; తల్లి, నవజాత శిశు మరణ శాతాల తగ్గింపుతో సంబంధం కలిగిలేవని సిజేరియన్ ప్రసవాల కోసం డబ్ల్యూహెచ్వో ప్రకటించిన ప్రమాణాలు చెబుతున్నాయి. వివిధ దేశాలు, ప్రాంతాల వారీగా.. విభిన్న పరిస్థితుల్లోని సిజేరియన్ శాతాల్లో పోలికలు, విశ్లేషణలను సులభతరం చేసే రాబ్సన్ వర్గీకరణను అనుసరించాలని డబ్ల్యూహెచ్వో సిఫారసు చేసింది.
ఆరోగ్యం రాష్ట్ర అంశం. అయినా, సిజేరియన్ సెక్షన్ పెరుగుదలను అడ్డుకోవడానికి మంత్రిత్వ శాఖ క్రింది చర్యలు చేపట్టింది.డబ్ల్యూహెచ్వో ప్రకటనను అన్ని రాష్ట్రాలు/యూటీలకు పంపాం. అదే సందేశాన్ని ఆయా రాష్ట్రాల్లో పనిచేస్తున్న ప్రసూతి వైద్యులు, గైనకాలజిస్టులకు పంపాలని సూచించాం."ఫెడరేషన్ ఆఫ్ అబ్స్టెట్రిసియన్ అండ్ గైనకాలజిస్ట్స్ ఇన్ ఇండియా" సభ్యులందరికీ డబ్ల్యూహెచ్వో ప్రకటన చేరేలా చూశాం."లక్ష్య" కింద, "లక్ష్య" ధృవీకృత ప్రజారోగ్య కేంద్రాలన్నింటిలో లేబర్ రూమ్, ప్రసూతి ఓటీ నాణ్యత మెరుగుదల చర్యలు, సిజేరియన్ విభాగం తనిఖీలు జరిగాయి. శస్త్రచికిత్స అవసరమైన సందర్భాల్లో మాత్రమే సిజేరియన్ చేస్తారని నిర్ధరించడానికి ఈ చర్యలను కేంద్రం చేపట్టింది.సిజేరియన్ ప్రసవాల నిష్పత్తి సమాచారాన్ని ప్రదర్శించాలని అన్ని సీజీహెచ్ఎస్ ఆస్పత్రులకు సూచనలు అందాయి.
కేంద్ర ఆరోగ్యం, కుటుంబ సంక్షేమ శాఖ సహాయ మంత్రి శ్రీ అశ్విని కుమార్ చౌబే, ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ఆర్థిక మంత్రిత్వ శాఖ
ప్రధానమంత్రి జన్ధన్ యోజన కింద 41.75 కోట్లకు చేసిన బ్యాంకు ఖాతాల సంఖ్య
ప్రభుత్వ రంగ బ్యాంకులు  [ప్రాంతీయ గ్రామీణ బ్యాంకులు  సహా], ప్రైవేటు రంగంలోని 14 ప్రధాన బ్యాంకుల నుంచి వచ్చిన సమాచారం ప్రకారం, 27.01.2021 నాటికి, ప్రధానమంత్రి జన్ధన్ యోజన కింద ప్రజలు తెరిచిన ఖాతాలు 41.75 కోట్లకు చేరాయి. వీటిలో 35.96 కోట్ల ఖాతాలు క్రియాశీలకంగా ఉన్నాయి.
కేంద్ర ఆర్థిక శాఖ సహాయ మంత్రి శ్రీ అనురాగ్ సింగ్ ఠాకూర్ ఈ సమాచారాన్ని లిఖితపూర్వక సమాధానంగా లోక్సభకు సమర్పించారు.
ప్రధానమంత్రి జన్ ధన్ యోజన  కింద, ప్రైవేటు రంగ బ్యాంకులతో సహా ఏ బ్యాంకు శాఖలోనైనా ప్రజలు ఖాతా తెరవచ్చు.
పీఎంజేడీవై కింద పీఎస్బీల్లో  తెరిచిన ఖాతాలు 40.48 కోట్లు కాగా, ప్రైవేటు రంగంలోని 14 ప్రధాన బ్యాంకుల్లో తెరిచిన ఖాతాల సంఖ్య 1.27 కోట్లుగా మంత్రి వెల్లడించారు.
పీఎంజేడీవై కింద తెరిచే ఖాతాలు ప్రాథమిక బ్యాంకు పొదుపు ఖాతాలుగా కేంద్ర మంత్రి వివరించారు. 10.06.2019న ఆర్బీఐ ఇచ్చిన మార్గదర్శకాల ప్రకారం, ఎలాంటి రుసుములు విధించకుండా, సున్నా నగదు నిల్వతో, ఈ క్రింది కనీస బ్యాంకింగ్ సౌకర్యాలను బ్యాంకులు ఖాతాదారులకు అందించాలి.
ఏటీఎంలు/సీడీఎంలతోపాటు బ్యాంకు శాఖల్లో నగదు జమ
ఏదైనా ఎలక్ట్రానిక్ ఛానల్ ద్వారా నగదు స్వీకరణ/క్రెడిట్ లేదా కేంద్ర/రాష్ట్ర ప్రభుత్వ సంస్థలు, విభాగాలు ఇచ్చిన చెక్కుల డిపాజిట్/స్వీకరణ
ఒక నెలలో జరిపే నగదు జమల సంఖ్య, విలువపై పరిమితి లేకపోవడం
ఏటీఎంల ద్వారా నగదు ఉపసంహరణలు సహా నెలలో కనీసం నాలుగు ఉపసంహరణలు
ఏటీఎం కార్డు లేదా ఏటీఎం కమ్ డెబిట్ కార్డు
ఈశాన్య ప్రాంత అభివృద్ధి మంత్రిత్వ శాఖ
ఈశాన్య రాష్ట్రాల సంప్రదాయ ఆహారాల ప్రచారం
ఈశాన్య రాష్ట్రాల వ్యవసాయ- హార్టీకల్చర్ ఉత్పత్తుల ప్రచారం కోసం నార్త్ ఈస్టర్న్ రీజినల్ అగ్రికల్చరల్ మార్కెటింగ్ కార్పొరేషన్ లిమిటెడ్  ద్వారా 13 ఉత్పత్తులను, ఒక బ్రాండ్ 'ONE'  మరియు 'NE ఫ్రెష్' యొక్క జియోగ్రాఫికల్ ఇండికేషన్  రిజిస్ట్రేషన్ ప్రారంభించబడింది.
NERAMAC, నార్త్ ఈస్టర్న్ కౌన్సిల్  జాతీయ మరియు అంతర్జాతీయ స్థాయిలో ఈశాన్య రాష్ట్రాల సంప్రదాయ ఆహారాలను మార్కెటింగ్ చేయడానికి, ప్రదర్శించడానికి వివిధ కార్యక్రమాలను నిర్వహించాయి.
ఈశాన్య ప్రాంత అభివృద్ధి శాఖ మంత్రి శ్రీ జి. కిషన్ రెడ్డి ఈరోజు రాజ్యసభలో లిఖితపూర్వకంగా సమాధానం ఇచ్చారు.
ప్రధాన మంత్రి కార్యాలయం
జన్మాష్టమి శుభాకాంక్షలు తెలియజేసిన లతా మంగేష్కర్ గారికి కృతజ్ఞతలు చెప్పిన - ప్రధానమంత్రి
జన్మాష్టమి శుభాకాంక్షలు చెప్పిన లతా మంగేష్కర్ గారికి ప్రధానమంత్రి శ్రీ నరేంద్ర మోదీ కృతజ్ఞతలు తెలియజేశారు.
ప్రముఖ గాయని శ్రీమతి లతా మంగేష్కర్ గారు సామాజిక మాధ్యమం ద్వారా ప్రధానమంత్రికి శుభాకాంక్షలు తెలియజేస్తూ, ఆమె గానం చేసిన ఒక గుజరాతీ భజనను తమ ట్వీట్ కు జత చేశారు.
ఆమె శుభాకాంక్షలకు ప్రధానమంత్రి సామాజిక మాధ్యమం ద్వారా ప్రతిస్పందిస్తూ, "సోదరి లతా మంగేష్కర్ దీవెనలకు చాలా చాలా ధన్యవాదములు. మీకు కూడా జన్మాష్టమి సందర్భంగా అనేకానేక శుభాకాంక్షలు. మీ కంఠ మాధుర్యంతో అలంకరించబడిన ఈ భజన నన్ను మంత్రముగ్ధులను చేసింది." అని హిందీ లో ట్వీట్ చేశారు.
(
రక్షణ మంత్రిత్వ శాఖ
మేక్ ఇన్ ఇండియాకు ఉత్తేజం; 156 అప్ గ్రేడ్ చేసిన బిఎంపి ఇన్ ఫాంట్రీ కంబాట్ వాహనాల సరఫరాకు ఒఎఫ్ బికి రూ.1094 కోట్ల ఆర్డర్
కేంద్రప్రభుత్వం చేపట్టిన మేక్ ఇన్ ఇండియాకు ఉత్తేజం కల్పిస్తూ రక్షణ మంత్రిత్వ శాఖకు  చెందిన కొనుగోళ్ల విభాగం మేక్ ఇన్ ఇండియాకు ఉత్తేజం ఇస్తూ రక్షణ మంత్రి శ్రీ రాజ్ నాథ్ సింగ్ అనుమతితో 156 బిఎంపి 2/2 కె ఇన్ ఫాంట్రీ వాహనాల  సరఫరాకు ఆర్డినెన్స్ ఫ్యాక్టరీ బోర్డుకు  ఆర్డర్ జారీ చేసింది. ఆధునిక లక్షణాలతో కూడిన ఈ వాహనాలు భారత సైన్యంలో యంత్రపరికరాల సహాయంతో పని చేసే దళాల వినియోగానికి ఉపయోగపడతాయి. తెలంగాణలోని మెదక్ లో ఉన్న ఆర్డినెన్స్ ఫ్యాక్టరీ ఈ ఐసివిలను తయారుచేసి సరఫరా చేస్తుంది. ఈ ఆర్డర్ విలువ సుమారు రూ.1094 కోట్లు.
285 హర్స్ పవర్ ఇంజన్, తక్కువ బరువుండే ఈ బిఎంపి 2/2 కె ఐసివిలు యుద్ధక్షేత్రంలోఎక్కడకి కావాలంటే అక్కడకి తిరుగుతూ సైనిక దళాల వ్యూహాత్మక అవసరాలకు ఉపయోగపడతాయి. ఎగుడుదిగుడు రహదారుల్లో కూడా తేలిగ్గా తిరిగే స్టీరింగ్ సామర్థ్యంతో ఈ ఐసివిలు గంటకి 65 కిలోమీటర్ల వేగంతో  నడవగలుగుతాయి. నీటిలో కూడా 07 కెఎంపిహెచ్ వేగంతో ప్రయాణం చేయగల ఉభయచర సామర్థ్యం కూడా వీటికి ఉంటుంది. అలాగే 35 డిగ్రీల ఏటవాలు ప్రదేశంలో కూడా 0.7 మీటర్ల అవరోధాలను దాటుకుంటూ శతృసేనలను తుదముట్టించగల పేలుడు ఆయుధాలు ప్రయోగించే సామర్థ్యం వీటికి ఉంటుంది.
ఈ 156 బిఎంపి 2/2 కె ఐసివిలు ప్రవేశపెట్టడం 2023 నాటికి పూర్తవుతుందని భావిస్తున్నారు. వీటి ప్రవేశంతో యాంత్రిక ఇన్ ఫాంట్రీ పోరాటదళం ఎదుర్కొంటున్న ఇబ్బందులు తీరడంతో పాటు సైనిక దళాల పోరాట సామర్థ్యం కూడా మరింతగా పెరుగుతుంది.
ఆరోగ్య, కుటుంబ సంక్షేమ మంత్రిత్వ శాఖ
కేరళలోని కోజికోడ్లో నిపా వైరస్ వ్యాప్తి నియంత్రణ కోసం అమలు జరుగుతున్న చర్యలను సమీక్షించిన కేంద్ర ఆరోగ్య , కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ పూణేలోని ఐసిఎంఆర్-ఎన్ఐవిని సందర్శించి ఏర్పాట్లు పరిశీలించిన మంత్రి
క్షేత్ర స్థాయిలో పరీక్షలు నిర్వహించడానికి 3 బిఎస్ఎల్ ల్యాబ్లతో కోజికోడ్ చేరుకున్న కేంద్ర, ఐసిఎంఆర్ బృందాలు
కేరళలోని కోజికోడ్లో నిపా వైరస్ వ్యాప్తి నియంత్రణ కోసం అమలు జరుగుతున్న చర్యలను కేంద్ర ఆరోగ్య , కుటుంబ సంక్షేమ శాఖ సహాయ మంత్రి డాక్టర్ భారతి ప్రవీణ్ పవార్ సమీక్షించారు. పూణెలో ఇండియన్ కౌన్సిల్ ఆఫ్ మెడికల్ రీసెర్చ్ - నేషనల్ ఇన్స్టిట్యూట్ ఆఫ్ వైరాలజీ  నుంచి ఈరోజు మంత్రి కేరళలోని కోజికోడ్లో నిపా వైరస్ వ్యాప్తి నియంత్రణ కోసం అమలు జరుగుతున్న చర్యలను సమీక్షించారు.
సమీక్ష అనంతరం మాట్లాడిన మంత్రి ప్రధానమంత్రి శ్రీ నరేంద్ర మోదీ, కేంద్ర ఆరోగ్య శాఖ మంత్రి డాక్టర్ మన్సుఖ్ మాండవీయ నేతృత్వంలో కేంద్ర ప్రభుత్వం పరిస్థితిని సమీక్షించి తగిన చర్యలు తీసుకోవడానికి సిద్ధంగా ఉందని డాక్టర్ భారతి ప్రవీణ్ పవార్ తెలిపారు. వ్యాధి నివారణకు అవసరమైన అన్ని చర్యలు అమలు చేస్తామని అన్నారు.
కేంద్ర ఆరోగ్య మంత్రి డాక్టర్ మన్సుఖ్ మాండవీయ ఆదేశాల మేరకు క్షేత్ర స్థాయిలో పరీక్షలు నిర్వహించడానికి 3 బిఎస్ఎల్ ల్యాబ్లతో కేంద్ర, ఐసిఎంఆర్ బృందాలు కోజికోడ్ చేరుకున్నాయని డాక్టర్ భారతి ప్రవీణ్ పవార్ వెల్లడించారు.మొబైల్ యూనిట్లతో బిఎస్ఎల్ కూడిన ల్యాబ్స్ క్షేత్ర స్థాయిలో పరీక్షలు నిర్వహిస్తాయి. కోజికోడ్ ప్రాంతంలో వ్యాధి గుర్తించినగ్రామ పంచాయతీలను క్వారంటైన్ జోన్లుగా ప్రకటించినట్లు ఆమె ప్రకటించారు. ఈ వ్యాప్తిని ఎదుర్కోవటానికి ప్రజారోగ్య చర్యలలో రాష్ట్రానికి పూర్తి సహకారం అందించడానికి డాక్టర్ మాలా ఛబ్రా నేతృత్వంలోని వివిధ మంత్రిత్వ శాఖల ప్రతినిధులతో ఒక బృందాన్ని కేంద్ర ఆరోగ్య మంత్రిత్వ శాఖ నియమించింది.
కేంద్ర ఆరోగ్య మంత్రిత్వ శాఖ, ఐసిఎంఆర్-ఎన్ఐవి ప్రతిరోజూ ఈ సమస్యను పర్యవేక్షిస్తున్నాయి. వైరల్ వ్యాప్తిని ఎదుర్కోవటానికి కేంద్ర ప్రభుత్వం అన్ని రకాల ఏర్పాట్లు చేసిందని కేంద్ర మంత్రి తెలిపారు.
ప్రధాన మంత్రి కార్యాలయం
నవంబర్ 30వ తేదీన వారణాసి పర్యటనలో భాగంగా, ఎన్.హెచ్-19 లోని వారణాసినవంబర్ 30వ తేదీన వారణాసి పర్యటనలో భాగంగా, ఎన్.హెచ్-19 లోని వారణాసి - ప్రయాగ్ రాజ్ విభాగానికి చెందిన ఆరు లైన్ల వెడల్పు రహదారి ప్రాజెక్టును ప్రారంభించనున్న - ప్రధానమంత్రి - ప్రయాగ్ రాజ్ విభాగానికి చెందిన ఆరు లైన్ల వెడల్పు రహదారి ప్రాజెక్టును ప్రారంభించనున్న - ప్రధానమంత్రి
దేవ్ దీపావళిని వీక్షించడంతో పాటు, శ్రీ కాశీ విశ్వనాథ దేవాలయ కారిడార్ ప్రాజెక్టు ప్రదేశాన్ని కూడా సందర్శించనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, 2020 నవంబర్, 30వ తేదీన వారణాసిలో పర్యటించనున్నారు. జాతీయ రహదారి - 19 లోని హండియా  - రాజతలాబ్  విభాగానికి చెందిన ఆరు లైన్ల వెడల్పు ప్రాజెక్టును ప్రధానమంత్రి ఈ సందర్భంగా దేశానికి అంకితం చేస్తారు. ఈ పర్యటనలో భాగంగా, దేవ్ దీపావళి ఉత్సవాన్ని ప్రధానమంత్రి వీక్షిస్తారు. కాశీ విశ్వనాథ్ దేవాలయ కారిడార్ ప్రాజెక్టు ప్రదేశాన్ని, సారనాథ్ పురావస్తు ప్రదేశాన్ని కూడా ఆయన సందర్శిస్తారు.
మొత్తం 2,447 కోట్ల రూపాయల వ్యయంతో, కొత్తగా ఆరు లైన్లతో వెడల్పు చేసిన ఎన్.హెచ్-19 కు చెందిన 73 కిలోమీటర్ల పొడవైన రహదారి ప్రయాగ్ రాజ్ మరియు వారణాసి మధ్య ప్రయాణ సమయాన్ని ఒక గంట తగ్గిస్తుంది.
వారణాసిలో, ప్రతీ ఏడాదీ కార్తీక పౌర్ణమి రోజున నిర్వహించే, దేవ్ దీపావళి ఉత్సవం, దీపాలతో, ఉత్సాహంగా జరుపుకునే ప్రపంచ ప్రఖ్యాతి పండువగా పేరుగాంచింది. వారణాసిలోని రాజ్ ఘాట్లో దియా వెలిగించి ప్రధానమంత్రి, ఈ ఉత్సవాన్ని ప్రారంభిస్తారు. అనంతరం, గంగా నదికి ఇరువైపులా ప్రజలు దాదాపు 11 లక్షల దీపాలను వెలిగిస్తారు.
నిర్మాణంలో ఉన్న కాశీ విశ్వనాథ దేవాలయ కారిడార్ ప్రాజెక్టు పనుల పురోగతిని సమీక్షించడానికి ప్రధానమంత్రి ఆ ప్రాంతాన్ని సందర్శిస్తారు. సారనాథ్ పురావస్తు ప్రదేశంలో, ఈ నెల ఆరంభంలో, తాను ప్రారంభించిన, "లైట్ అండ్ సౌండ్ షో" ను కూడా ప్రధానమంత్రి, ఈ పర్యటనలో భాగంగా వీక్షించనున్నారు.
హోం మంత్రిత్వ శాఖ
మణిపూర్ గవర్నర్ అధ్యక్షతన మణిపూర్లో శాంతి కమిటీ ఏర్పాటు చేసిన భారత ప్రభుత్వం
మణిపూర్ గవర్నర్ అధ్యక్షతన మణిపూర్లో శాంతి కమిటీని భారత ప్రభుత్వం ఏర్పాటు చేసింది. ఆ కమిటీలో రాష్ట్ర ముఖ్యమంత్రి, కొందరు మంత్రులు, ఎంపీలు, ఎమ్మెల్యేలు, వివిధ రాజకీయ పార్టీలకు చెందిన నాయకులు సభ్యులుగా ఉంటారు. విశ్రాంత ప్రభుత్వాధికార్లు, విద్యావేత్తలు, సాహితీవేత్తలు, కళాకారులు, సామాజిక కార్యకర్తలు, వివిధ వర్గాల ప్రతినిధులు కూడా కమిటీలో సభ్యులుగా ఉన్నారు.
రాష్ట్రంలోని శాంతి పునఃస్థాపన ప్రక్రియను ఆ కమిటీ చేపడుతుంది. ఇందుకోసం, ఘర్షణ పడుతున్న పార్టీలు/ వర్గాల మధ్య శాంతియుత చర్చలు సహా వివిధ నిర్ణయాలు తీసుకుంటుంది. సామాజిక ఐక్యత, పరస్పర అవగాహనను బలోపేతం చేయడం, జాతుల మధ్య స్నేహపూర్వక చర్చలు జరిగేలా చేస్తుంది.
కేంద్ర హోం శాఖ మంత్రి శ్రీ అమిత్ షా 29 మే 2023 నుంచి జూన్ 1, 2023 వరకు మణిపూర్ రాష్ట్రంలో పర్యటించారు. అక్కడి పరిస్థితిని సమీక్షించిన తర్వాత శాంతి కమిటీని ఏర్పాటు చేశారు.
ప్రధాన మంత్రి కార్యాలయం
పూర్వ ప్రధాని డాక్టర్ మన్ మోహన్ సింహ్ కు ఆయన పుట్టినరోజు సందర్భం లో శుభాకాంక్షలు తెలిపిన ప్రధాన మంత్రి
పూర్వ ప్రధాని డాక్టర్ మన్ మోహన్ సింహ్ కు ఆయన జన్మదినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షలు తెలియజేశారు.
ప్రధాన మంత్రి ఒక ట్వీట్ లో -
‘‘పూర్వ ప్రధాని డాక్టర్ మన్ మోహన్ సింహ్ గారి కి ఆయన పుట్టిన రోజు సందర్భం లో ఇవే శుభాకాంక్షలు. ఆయన చక్కని ఆరోగ్యం తో దీర్ఘ కాలం జీవించాలి అని నేను ఆకాంక్షిస్తున్నాను" అని పేర్కొ న్నారు.
Birthday greetings to our former Prime Minister Dr. Manmohan Singh Ji. I pray for his long life and wonderful health.
— Narendra Modi  September 26, 2021
ప్రధాన మంత్రి కార్యాలయం
పిఎమ్ టిబి ముక్త్ భారత్ అభియాన్ కుసమర్థన ను ఇవ్వడం కోసం ఏడేళ్ళ బాలిక నళిని తన పాకెట్ మనీ ని దానం గా ఇవ్వడాన్నిప్రశంసించిన ప్రధాన మంత్రి
ప్రధాన మత్రి టిబి ముక్త్ భారత్ అభియాన్ కు సమర్థన ను ఇవ్వడం కోసం హిమాచల్ ప్రేదేశ్ లోని ఊనా కు చెందిన ఏడేళ్ళ నిక్షయ్ మిత్ర నళిని సింహ్ తన పాకెట్ మనీ ని దానం గా ఇచ్చినందుకు ఆ చిన్నారి ని ప్రధాన మంత్రి శ్రీ నరేంద్ర మోదీ ప్రశంసించారు.
కేంద్ర మంత్రి శ్రీ మన్ సుఖ్ మండావియా ట్వీట్ కు శ్రీ నరేంద్ర మోదీ సమాధానాన్ని ఇస్తూ,
‘‘మంచి పని.’’ అని ఒక ట్వీట్ లో పేర్కొన్నారు.
మానవ వనరుల అభివృద్ధి మంత్రిత్వ శాఖ
కోవిడ్-19కు సంబంధించి విద్యార్థులు, ఉపాధ్యాయులు మరియు విద్యా సంస్థల సందేహాలు, ఫిర్యాదులు మరియు ఇతర విద్యా విషయాల పర్యవేక్షణకు యూజీసీ వివిధ చర్యలు
దేశంలో కోవిడ్ -19 మహమ్మారి వ్యాప్తిని దృష్టిలో ఉంచుకుని యూజీసీ ఏప్రిల్ 29న పరీక్షలు మరియు అకడమిక్ క్యాలెండర్కు సంబంధించిన పలు మార్గదర్శకాలను జారీ చేసింది. వీటి ప్రకారం అన్ని విశ్వవిద్యాలయాలు తమ విద్యా కార్యకలాపాల్లోని భాగస్వామ్య పక్షాల భద్రత మరియు ఆసక్తిని దృష్టిలో ఉంచుకుని సంబంధిత ప్రజలందరి ఆరోగ్యానికి గరిష్ఠ ప్రాధాన్యత ఇస్తూ ఆయా మార్గదర్శకాలను అవలంభించడం మరియు అమలు చేయాలని సూచించింది. దేశంలో కోవిడ్ -19 మహమ్మారి నేపథ్యంలో నెలకొన్న పరిస్థితుల కారణంగా పరీక్షలు మరియు ఇతర విద్యా కార్యకలాపాలకు సంబంధించి విద్యార్థులలో ఏర్పడే మనో వేదనలను పరిష్కరించేందుకు గాను ఒక సెల్ ప్రత్యేకంగా ఏర్పాటు చేయాలని విశ్వవిద్యాలయాలను యూజీసీ కోరింది. ప్రత్యేక సెల్ ఏర్పాటు గురించి విద్యార్థులకు తెలియజేయాలని కూడా సూచించింది. దీనికి తోడు కోవిడ్-19 మహమ్మారి కారణంగా విద్యార్థులు, ఉపాధ్యాయులు మరియు విద్యా సంస్థలలో తలెత్తే సందేహాలు, ఇతర మనోవేదనలు మరియు ఇతర విద్యా విషయాలను పర్యవేక్షించడానికి యూజీసీ ఈ క్రింది చర్యలను చేపట్టింది:
 ప్రత్యేకమైన హెల్ప్లైన్ నంబర్: 011-23236374 ఏర్పాటు చేయబడింది.
 ఒక ప్రత్యేక ఈ-మెయిల్: covid19help.ugc[at]gmail[dot]com సృష్టించబడింది.
 విద్యార్థులు తమ ఫిర్యాదులను యూజీసీ యొక్క ప్రస్తుత ఆన్లైన్ విద్యార్థుల ఫిర్యాదుల పరిష్కార పోర్టల్ https://www.ugc.ac.in/grievance/student_reg.aspx లో కూడా తెలియజేసే ఏర్పాట్లు చేసింది.
 విద్యార్థులు, ఉపాధ్యాయులు మరియు విద్యా సంస్థల ఆందోళనలు / మనోవేదనలను పర్యవేక్షించడానికి మరియు తదనుగుణంగా వాటిని పరిష్కరించడానికి గాను యూజీసీ ఒక ప్రత్యేక టాస్క్ఫోర్స్ను ఏర్పాటు చేసింది.
 అన్ని విశ్వవిద్యాలయాలు మరియు కళాశాలలు ఈ పబ్లిక్ నోటీసు కాపీని తమ అధికారిక వెబ్సైట్లలో అప్లోడ్ చేయాలని సూచించింది. ఈ-మెయిల్ మరియు ఇతర డిజిటల్ మీడియా ద్వారా బోధన సిబ్బంది మరియు విద్యార్థి విభాగాల వారితో ఈ సమాచారాన్ని పంచుకోవాలని కూడా కోరింది.
(
ప్రధాన మంత్రి కార్యాలయం
దక్షిణాసియా లో అతి పెద్ద రామ్సర్ ప్రాంతాల నెట్వర్క్ గల దేశంగా భారతదేశాని కి గుర్తింపు లభించడంపై హర్షాన్ని వ్యక్తం చేసిన ప్రధాన మంత్రి
దక్షిణాసియా లో అతి పెద్ద రామ్సర్ ప్రాంతాల నెట్వర్క్ గల దేశం గా భారతదేశాని కి గుర్తింపు లభించడం పై ప్రధాన మంత్రి శ్రీ నరేంద్ర మోదీ హర్షం వ్యక్తం చేశారు. రామసర్ ప్రాంతాల జాబితా లో గుజరాత్ లోని ఖిజాడియా వన్యప్రాణుల అభయారణ్యం, ఉత్తర్ ప్రదేశ్ లోని బఖీరా వన్యప్రాణుల అభయారణ్యాల కు స్థానం లభించడంపై ప్రధాన మంత్రి సంతోషం వెలిబుచ్చారు.
ఈ అంశం మీద కేంద్ర పర్యావరణ-అటవీ-వాతావరణ మార్పుల శాఖ మంత్రి శ్రీ భూపేంద్ర యాదవ్ ట్వీట్ పై ప్రధాన మంత్రి శ్రీ నరేంద్ర మోదీ స్పందిస్తూ ట్వీట్ ద్వారా ఇచ్చిన సందేశం లో -
“ఇదో అద్భుతమైన వార్త!
భారతదేశం దక్షిణాసియాలో అతిపెద్ద రామ్సర్ ప్రాంతాల నెట్వర్క్ కలిగి ఉంది. వృక్ష, జంతుజాలాల పరిరక్షణసహా ప్రకృతితో మమేకమై జీవించడంలో మన పౌరుల నిబద్ధతకు ఇదే తార్కాణం.” అని పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
థామస్ కప్ విజేతగా నిలిచిన భారత జట్టుకు కోటి రూపాయల బహుమతి ప్రకటించిన కేంద్ర యువజన వ్యవహారాలు, క్రీడల మంత్రి శ్రీ అనురాగ్ ఠాకూర్
ప్రతిష్టాత్మకమైన థామస్ కప్ను 14 మార్లు గెలిచి.. విజేతగా నిలిచిన ఇండోనేషియా జట్టు పై 3-0తో ఓడించి అద్భుతమైన విజయం సాధించిన భారత పురుషుల బ్యాడ్మింటన్ జట్టుకు యువజన వ్యవహారాలు మరియు క్రీడల మంత్రి శ్రీ అనురాగ్ సింగ్ ఠాకూర్ ఈ రోజు కోటి రూపాయల బహుమతిని ప్రకటించారు. బ్యాంకాక్లో జరిగిన ఫైనల్లో ఛాంపియన్ ఇండోనేషియా జట్టుపై భారత జట్టు అపూర్వ విజయం సాధించింది. శ్రీ అనురాగ్ సింగ్ ఠాకూర్ ఆకస్మిక నిర్ణయం ద్వారా విజయాన్ని జరుపుకున్నారు. “ప్లే ఆఫ్స్లో మలేషియా, డెన్మార్క్ మరియు ఇండోనేషియాపై వరుస విజయాలతో థామస్ కప్ను గెలుచుకున్న భారతదేశం యొక్క అసాధారణ ఫీట్ నిబంధనల సడలింపు కోసం పిలుపునిచ్చింది. ఈ వారాంతంలో భారతీయులకు ఎంతో ఆనందాన్ని అందించిన జట్టుకు కోటి రూపాయల బహుమతిని ప్రకటించడం గర్వంగా ఉంది' అని ఆయన అన్నారు. భారత జట్టు ఆటగాళ్లు, కోచ్లు, సహాయక సిబ్బందిని మంత్రి అభినందించారు. “కిదాంబి శ్రీకాంత్ మరియు హెచ్ఎస్ ప్రణోయ్ కోర్టులో అడుగుపెట్టిన ప్రతిసారీ గెలుపొందడం ద్వారా క్లీన్ స్లేట్గా నిలిచారు. సాత్విక్ సైరాక్జ్ రాంకిరెడ్డి, చిరాగ్ శెట్టిల డబుల్స్ కలయిక నాకౌట్ దశలో మూడింటితో సహా ఆరు మ్యాచ్లలో అయిదు నిర్ణయాత్మక పాయింట్లను గెలుచుకోవడానికి బార్ను పెంచింది, ”అని ఆయన తెలిపారు. ఇండోనేషియాతో జరిగిన ఓపెనింగ్ మ్యాచ్లో లక్ష్య సేన్ ఉక్కుపాదం మోపాడు. ఈ చారిత్రాత్మక ప్రచారంలో భాగం కావడం ద్వారా ఎంఆర్ అర్జున్, ధృవ్కపిల జంటగా కృష్ణ ప్రసాద్ గరగా, పంజాల విష్ణువర్ధన్ గౌడ్ అలాగే ప్రియాంషు రాజావత్లు అద్భుతంగా లాభపడ్డారని నేను ఖచ్చితంగా అనుకుంటున్నాను" అని శ్రీ అనురాగ్ సింగ్ ఠాకూర్ వివరించారు. కేంద్ర యువజన వ్యవహారాలు మరియు క్రీడల మంత్రిత్వ శాఖ ఆటగాళ్లకు శిక్షణ, తగిన పోటీ మద్దతు అందించడం ద్వారా జట్టు అపూర్వమైన విజయానికి దోహదపడింది. జనవరి నుండి ప్రారంభమైన 10 వారాల జాతీయ శిబిరం ఆటగాళ్ల ఫిట్నెస్ స్థాయిలను పెంచడంలో సహాయపడింది. డబుల్స్ సమ్మేళనాలకు సహాయం చేయడానికి మథియాస్ బోను కోచ్గా ఎంపిక చేయడానికి మద్దతు కూడా ముఖ్యమైనది. గత నాలుగు సంవత్సరాల్లో, విదేశీ మరియు భారతీయ కోచ్ల జీతాలతో సహా శిక్షణ మరియు పోటీ కోసం భారత బ్యాడ్మింటన్ క్రీడాకారులకు మంత్రిత్వ శాఖ రూ. 67.19 కోట్ల విలువైన నిధులను అందించింది. మరియు గత సంవత్సరంలోనే, మంత్రిత్వ శాఖ రూ.4.50 కోట్లతో 14 అంతర్జాతీయ ఎక్స్పోజర్ ట్రిప్లకు మద్దతు ఇచ్చింది.
(
ప్రధాన మంత్రి కార్యాలయం
ప్రధానమంత్రి గరీబ్కల్యాణ్ అన్న యోజన కింద సబ్ కా వికాస్ మహా క్విజ్లో పాల్గనవలసిందిగా ప్రజలకు పిలుపునిచ్చిన ప్రధానమంత్రి
ప్రధానమంత్రి గరీబ్ కల్యాణ్ అన్నయోజన పై సబ్ కా వికాస్ మహా క్విజ్ లో పాల్గొనవలసిందిగా ప్రధానమంత్రి శ్రీ నరేంద్ర మోదీ ప్రజలకు పిలుపునిచ్చారు. ఇది ఆసక్తికరమైన క్విజ్ అని, ఇది సుపరిపాలనకు సంబంధించిన పలు అంశాలను కవర్ చేస్తుందని అన్నారు. మై గవ్ ఇండియా ట్వీట్ కు స్పందిస్తూ ప్రధానమంత్రి ట్వీట్ చేస్తూ.....
"ఇది ఒక ఆసక్తి దాయక క్విజ్, ఇందులో సుపరిపాలనకు సంబంధించి తీసుకున్న పలు చర్యలు ఉన్నాయి. సబ్ కా వికాస్ మహా క్విజ్ లోమీరూ పాల్గొనండి.ఆ విధంగా సమ్మిళిత అభివృద్ధికి సాగిస్తున్న సమష్ఠి కృషిని బలోపేతం చేయండి" అని ఆయన అన్నారు
(
ప్రధాన మంత్రి కార్యాలయం
మూడోగ్రామీ ని గెలిచినందుకు గాను శ్రీ రికీ కేజ్ కు అభినందనల ను తెలిపిన ప్రధానమంత్రి
మూడో గ్రామీ పురస్కారాన్ని గెలిచినందుకు సంగీతకారుడు శ్రీ రికీ కేజ్ కు ప్రధాన మంత్రి శ్రీ నరేంద్ర మోదీ అభినందనల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘మరొక కార్యసిద్ధి కి గాను @rickykej కు ఇవే అభినందన లు. మీ రాబోయే ప్రయాసల కు గాను శుభాకాంక్ష లు.’’ అని పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
168.47 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 55 లక్షలకుపైగా డోసులు నిర్వహణ
ప్రస్తుత రికవరీ రేటు 95.39%
గత 24 గంటల్లో నమోదయిన కొత్త కేసులు 1,49,394
దేశవ్యాప్త క్రియాశీల కేసుల సంఖ్య 14,35,569
వారపు పాజిటివిటీ రేటు 12.03%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 55 లక్షలకు పైగా  డోసులతో కలిపి, 168.47 కోట్ల  డోసులను టీకా కార్యక్రమం అధిగమించింది. 1,86,23,511 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,96,974
|
|
రెండో డోసు
|
|
98,91,287
|
|
ముందు జాగ్రత్త డోసు
|
|
35,61,948
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,99,460
|
|
రెండో డోసు
|
|
1,72,92,659
|
|
ముందు జాగ్రత్త డోసు
|
|
43,99,520
|
|
15-18 ఏళ్ల వారు
|
|
మొదటి డోసు
|
|
4,83,47,278
|
|
రెండో డోసు
|
|
34,90,074
|
|
18-44 ఏళ్ల వారు
|
|
మొదటి డోసు
|
|
54,34,74,221
|
|
రెండో డోసు
|
|
41,24,71,188
|
|
45-59 ఏళ్ల వారు
|
|
మొదటి డోసు
|
|
20,07,39,739
|
|
రెండో డోసు
|
|
17,31,95,741
|
|
60 ఏళ్లు పైబడినవారు
|
|
మొదటి డోసు
|
|
12,52,01,682
|
|
రెండో డోసు
|
|
10,79,09,796
|
|
ముందు జాగ్రత్త డోసు
|
|
59,44,501
|
|
ముందు జాగ్రత్త డోసులు
|
|
1,39,05,969
|
|
మొత్తం డోసులు
|
|
1,68,47,16,068
గత 24 గంటల్లో 2,46,674 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  4,00,17,088 కు పెరిగింది.
దేశవ్యాప్త రికవరీ రేటు 95.39 శాతానికి చేరింది.
గత 24 గంటల్లో 1,49,394 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 14,35,569. ఇది మొత్తం కేసుల్లో 3.42 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 16,11,666 పరీక్షలు చేశారు. దేశవ్యాప్తంగా ఇప్పటివరకు 73.58 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 12.03 శాతంగా ఉంది. రోజువారీ పాజిటివిటీ రేటు 9.27 శాతంగా నమోదైంది.
రహదారి రవాణా, హైవేల మంత్రిత్వ శాఖ
టోల్ ప్లాజాల దగ్గర తీసుకోవాల్సిన చర్యలగురించి కేంద్ర రవాణా శాఖ ఆదేశం
21 రోజుల లాక్ డౌన్ నేపథ్యంలో ఆయా ప్రధాన రహదారుల్లోని టోల్ ప్లాజాలదగ్గర తీసుకోవాల్సిన జాగ్రత్తల గురించి జాతీయ ప్రధాన రహదారుల నిర్వహణ సంస్థకు కేంద్ర రవాణా శాఖ సలహా ఇచ్చింది. ఈ విషయంలో కేంద్ర హోంశాఖ మార్గదర్శకాలను అమలు చేయాలని కోరింది. కేంద్ర హోం శాఖ మార్గదర్శకాల ప్రకారం లాక్ డౌన్ అమల్లో వున్న 21 రోజులపాటు అంటే మార్చి 25వ తేదీనుంచి వ్యాపార మరియు ప్రైవేటు సంస్థల మూసివేత కొనసాగుతుంది.
(ఈ నిర్ణయం గతంలో చేసుకున్న నియమ నిబంధనల ప్రకారమే వుందని ప్రస్తుతమున్న పరిస్థితుల్లో ఈ నిర్ణయం తీసుకోవాల్సి వచ్చిందని కేంద్ర రవాణా శాఖ తెలియజేసింది.
ప్రధాన మంత్రి కార్యాలయం
వీర్ సావర్ కర్ కు ఆయన జయంతి నాడు శ్రద్ధాంజలి ని అర్పించిన ప్రధాన మంత్రి
వీర్ సావర్ కర్ కు ఆయన జయంతి సందర్భం లో ప్రధాన మంత్రి శ్రీ నరేంద్ర మోదీ శ్రద్ధాంజలి ని అర్పించారు.
‘‘సాహసికుడు వీర్ సావర్ కర్ కు ఆయన జయంతి నాడు నేను ప్రణామాన్ని ఆచరిస్తున్నాను. ఆయన కనబరచినటువంటి ధైర్యానికి గాను, స్వాతంత్ర్య సమరం లో చేరేందుకు ఇతరుల కు అనేక మంది కి ప్రేరణ ను అందించినందుకు గాను మరియు సామాజిక సంస్కరణ ల మహత్వాన్ని చాటినందుకు గాను మనం ఆయన ను స్మరించుకొంటూ ఉంటాము’’ అని ఒక సందేశం లో ప్రధాన మంత్రి పేర్కొన్నారు.
(